62024CO0826
[30.6.2025 annetulla määräyksellä oikaistu teksti]
UNIONIN TUOMIOISTUIMEN PRESIDENTIN MÄÄRÄYS
22 päivänä toukokuuta 2025 (
*1
)
Muutoksenhaku – Väliintulijat ensimmäisessä oikeusasteessa – Luottamuksellisuus – Ensimmäisessä oikeusasteessa luottamuksellisesti käsitellyt tiedot
Asiassa C‑826/24 P,
jossa on kyse Euroopan unionin tuomioistuimen perussäännön 56 artiklaan perustuvasta valituksesta, joka on pantu vireille 3.12.2024,
Euroopan komissio, asiamiehinään F. Castillo de la Torre, A. Dawes, T. Franchoo ja C. Urraca Caviedes,
valittajana,
ja jossa muina osapuolina ovat
Google LLC, kotipaikka Mountain View (Yhdysvallat), ja
Alphabet Inc., kotipaikka Mountain View,
edustajinaan D. Beard, BL, J. Holmes, BL, J. Williams, BL, W. Ellison ja C. Jeffs, advocaten, sekä J. Staples, solicitor,
kantajina ensimmäisessä oikeusasteessa,
Surfboard Holding BV, kotipaikka Zeist (Alankomaat) ja
Vinden.NL BV, kotipaikka Rijssen (Alankomaat),
väliintulijoina ensimmäisessä oikeusasteessa,
UNIONIN TUOMIOISTUIMEN PRESIDENTTI,
ottaen huomioon esittelevän tuomarin O. Spineanu-Matein ehdotuksen,
Kuultuaan julkisasiamies J. Kokottia,
on antanut seuraavan
määräyksen
1
Euroopan komissio vaatii valituksessaan unionin tuomioistuinta kumoamaan unionin yleisen tuomioistuimen 18.9.2024 antaman tuomion Google ja Alphabet v. komissio (Google AdSense for Search) (T‑334/19, EU:T:2024:634; jäljempänä valituksenalainen tuomio), jolla unionin yleinen tuomioistuin kumosi SEUT 102 artiklan ja ETA-sopimuksen 54 artiklan mukaisesta menettelystä 20.3.2019 annetun komission päätöksen C(2019) 2173 final (Asia AT.40411 – Google Search (AdSense)).
2
Google LLC ja Alphabet Inc. pyytävät unionin tuomioistuimen kirjaamoon 27.2.2025 jättämässään asiakirjassa, että tiettyjä niiden nyt käsiteltävässä asiassa jättämään vastinekirjelmään ja sen liitteisiin R. 2, R. 3 ja R. 4 sisältyviä tietoja käsitellään luottamuksellisesti ensimmäisessä oikeusasteessa väliintulijoina olleisiin Surfboard Holding BV:hen ja Vinden.NL BV:hen nähden samalla tavalla kuin näitä tietoja käsiteltiin unionin yleisessä tuomioistuimessa valituksenalaisen tuomion antamiseen johtaneessa asiassa. Luottamuksellista käsittelyä koskeva pyyntö koskee erityisesti vastinekirjelmän 66 kohtaan sisältyviä Googlen kaupallista strategiaa koskevia tietoja ja kyseisen vastinekirjelmän liitteessä R. 2 olevissa 23, 26, 174, 188, 189, 202, 204, 212, 228, 229, 246 ja 283 kohdassa ja alaviitteessä 345 sekä kyseisen liitteen R. 2 liitteessä 1 olevissa 279 ja 288 kohdassa, saman vastinekirjelmän liitteessä R. 3 olevissa alaviitteissä 22 ja 68 ja kyseisessä liitteessä olevassa 68 kohdassa sekä saman vastinekirjelmän liitteessä R. 4 olevissa 26 ja 28 kohdassa olevia tietoja, jotka liittyvät Googlen luottamuksellisiin tutkimuksiin, kyseisen yrityksen tekemien sopimusten ehtoihin sekä sen niin sanottuihin suoriin kumppaneihin ja niiden toiminnan tuottamiin tuloihin.
3
Unionin yleisen tuomioistuimen unionin tuomioistuimelle antamista valituksenalaisen tuomion antamiseen johtaneen asian asiakirjoista ilmenee, että Vinden.NL ja Surfboard Holding pyysivät 16.9.2019 ja 19.9.2019 päivätyillä asiakirjoilla saada osallistua väliintulijoina oikeudenkäyntiin ensimmäisessä oikeusasteessa tukeakseen Googlen vaatimuksia.
4
Unionin yleisen tuomioistuimen kymmenennen jaoston puheenjohtaja hyväksyi nämä väliintulohakemukset 26.11.2019 antamallaan määräyksellä ja päätti, että kaikista Googlelle ja Alphabetille sekä komissiolle annetuista oikeudenkäyntiasiakirjoista annettaisiin Surfboard Holdingille ja Vinden.NL:lle vain ei-luottamukselliset versiot tämän estämättä näitä tarvittaessa esittämästä niille asetetuissa määräajoissa huomautuksensa mahdollisista niitä koskevista luottamuksellista käsittelyä koskevista pyynnöistä.
5
Kuten unionin yleisen tuomioistuimen unionin tuomioistuimelle antamista valituksenalaisen tuomion antamiseen johtaneen asian asiakirjoista ilmenee, kyseiset yhtiöt, joista oli tullut väliintulijoita ensimmäisessä oikeusasteessa, eivät esittäneet huomautuksia niitä koskevista luottamuksellista käsittelyä koskevista pyynnöistä, joten unionin yleisen tuomioistuimen kyseisessä määräyksessä väliaikaisena antamasta luottamuksellista käsittelyä koskevasta määräyksestä on tullut lopullinen.
6
Unionin tuomioistuimen työjärjestyksen 171 artiklan 1 kohdassa määrätään, että valitus annetaan tiedoksi unionin yleisessä tuomioistuimessa käsitellyn asian muille asianosaisille. Lisäksi on todettava, että kyseisen työjärjestyksen 172 artiklan mukaan unionin yleisessä tuomioistuimessa käsitellyn asian asianosainen, jonka etujen mukaista on, että valitus hyväksytään, hylätään tai jätetään tutkimatta, voi toimittaa vastineen kahden kuukauden kuluessa valituksen tiedoksi antamisesta. Näistä määräyksistä seuraa, että valitus ja muut unionin tuomioistuimelle jätetyt oikeudenkäyntiasiakirjat annetaan lähtökohtaisesti tiedoksi myös osapuolille, jotka ovat osallistuneet asian käsittelyyn väliintulijoina unionin yleisessä tuomioistuimessa.
7
Kun asianosainen pyytää luottamuksellista käsittelyä sellaiseen osapuoleen nähden, joka osallistui asian käsittelyyn väliintulijana unionin yleisessä tuomioistuimessa, unionin tuomioistuimessa esitettyjä tietoja, joita on jo käsitelty luottamuksellisesti kyseiseen osapuoleen nähden oikeudenkäynnissä ensimmäisessä oikeusasteessa, käsitellään kuitenkin lähtökohtaisesti samalla tavalla unionin tuomioistuimessa käytävässä oikeudenkäynnissä (unionin tuomioistuimen presidentin määräys 19.1.2023, Google ja Alphabet v. komissio, C‑738/22 P, EU:C:2023:44, 5 kohta oikeuskäytäntöviittauksineen).
8
Nyt käsiteltävässä asiassa on todettava, että Googlen ja Alphabetin pyyntö, että unionin tuomioistun käsittelee luottamuksellisesti Surfboard Holdingiin ja Vinden.NL:ään nähden Googlen ja Alphabetin tässä asiassa antaman vastinekirjelmän 66 kohtaan sisältyviä Googlen kaupallista strategiaa koskevia tietoja ja kyseisen vastinekirjelmän liitteessä R. 2 olevissa 23, 26, 174, 188, 189, 202, 204, 212, 228, 229, 246 ja 283 kohdassa ja alaviitteessä 345 sekä kyseisen liitteen R. 2 liitteessä 1 olevissa 279 ja 288 kohdassa, saman vastinekirjelmän liitteessä R. 3 olevissa alaviitteissä 22 ja 68 ja kyseisessä liitteessä olevassa 68 kohdassa sekä saman vastinekirjelmän liitteessä R. 4 olevissa 26 ja 28 kohdassa olevia tietoja, jotka liittyvät Googlen luottamuksellisiin tutkimuksiin, kyseisen yrityksen tekemien sopimusten ehtoihin sekä sen ns. suoriin kumppaneihin ja niiden toiminnan tuottamiin tuloihin, koskee tietoja, joita on jo käsitelty luottamuksellisesti asiassa, joka johti valituksenalaisen tuomion antamiseen. Kyseinen pyyntö on siten hyväksyttävä ja kirjaajan on annettava edellä mainitusta vastinekirjelmästä ja sen liitteistä Surfboard Holdingille ja Vinden.NL:lle ainoastaan ei-luottamuksellinen versio, josta kyseessä olevat tiedot on poistettu.
9
[Sellaisena kuin se on oikaistuna 30.6.2025 annetulla määräyksellä] Kun lisäksi otetaan huomioon tämän määräyksen 7 kohdassa mainittu oikeuskäytäntö ja hyvän oikeudenkäytön tavoite, tässä muutoksenhakumenettelyssä esitettäviä tietoja, joita on käsitelty luottamuksellisesti ensimmäisessä oikeusasteessa Surfboard Holdingiin ja Vinden.NL:ään nähden, on lähtökohtaisesti myös käsiteltävä luottamuksellisesti samoihin osapuoliin nähden, jos näiden tietojen luottamuksellisuuteen ensimmäisessä oikeusasteessa vedonnut osapuoli sitä nimenomaisesti vaatii.
10
Näin ollen kirjaajan tulee antaa tässä oikeudenkäynnissä kaikista komissiolle tai Googlelle ja Alphabetille mahdollisesti annettavista oikeudenkäyntiasiakirjoista vain ei-luottamuksellinen versio Surfboard Holdingille ja Vinden.NL:lle.
Näillä perusteilla unionin tuomioistuimen presidentti on määrännyt seuraavaa:
1)
Unionin tuomioistun käsittelee luottamuksellisesti Surfboard Holding BV:hen ja Vinden.NL BV:hen nähden Google LLC:n ja Alphabet Inc:n tässä asiassa antaman vastinekirjelmän 66 kohtaan sisältyviä Googlen kaupallista strategiaa koskevia tietoja ja kyseisen vastinekirjelmän liitteessä R. 2 olevissa 23, 26, 174, 188, 189, 202, 204, 212, 228, 229, 246 ja 283 kohdassa ja alaviitteessä 345 sekä kyseisen liitteen R. 2 liitteessä 1 olevissa 279 ja 288 kohdassa, saman vastinekirjelmän liitteessä R. 3 olevissa alaviitteissä 22 ja 68 ja kyseisessä liitteessä olevassa 68 kohdassa sekä saman vastinekirjelmän liitteessä R. 4 olevissa 26 ja 28 kohdassa olevia tietoja, jotka liittyvät Googlen luottamuksellisiin tutkimuksiin, kyseisen yrityksen tekemien sopimusten ehtoihin sekä sen niin sanottuihin suoriin kumppaneihin ja niiden toiminnan tuottamiin tuloihin, ja kirjaaja antaa edellä mainitusta vastinekirjelmästä ja sen liitteistä Surfboard Holdingille ja Vinden.NL:lle ainoastaan ei-luottamuksellisen version, josta kyseessä olevat tiedot on poistettu.
2)
Myös tässä oikeudenkäynnissä esitettäviä tietoja, joita on käsitelty luottamuksellisesti ensimmäisessä oikeusasteessa Surfboard Holding BV:hen ja Vinden.NL BV:hen nähden, käsitellään luottamuksellisesti samoihin osapuoliin nähden, jos näiden tietojen luottamuksellisuuteen ensimmäisessä oikeusasteessa vedonnut osapuoli sitä nimenomaisesti vaatii. Kirjaaja antaa tässä oikeudenkäynnissä kaikista komissiolle tai Google LLC:lle ja Alphabet Inc:lle mahdollisesti annettavista oikeudenkäyntiasiakirjoista vain ei-luottamuksellisen version Surfboard Holdingille ja Vinden.NL:lle.
3)
Oikeudenkäyntikuluista päätetään myöhemmin.
Allekirjoitukset
(
*1
)	Oikeudenkäyntikieli: englanti.